# data[].attributes.headline
สมบัติของวัสดุ

# data[].attributes.subject
สมบัติของวัสดุ

# data[].attributes.body
เมื่อนำวัสดุชนิดหนึ่งขูดบนวัสดุอีกชนิดหนึ่ง แล้วทำให้วัสดุที่ถูกขูดเกิดรอย แสดงว่าวัสดุที่ถูกขูดมีความแข็งน้อยกว่าวัสดุที่ใช้ขูด แต่ถ้าวัสดุที่ถูกขูดไม่เกิดรอย แสดงว่าวัสดุที่ถูกขูดมีความแข็งมากกว่าวัสดุที่ใช้ขูด

สมบัติด้านความแข็งของวัสดุสามารถนำไปใช้ประโยชน์ได้มากมาย เช่น เหล็กใช้ทำมีด เพราะเหล็กมีความแข็ง เพชรใช้ทำเครื่องมือตัดกระจก เพราะเพชรมีความแข็งมากกว่ากระจก

"แก้ว กระเบื้อง และเหล็ก มีความแข็งมากกว่าวัสดุที่ใช้ทำเหรียญ เพราะเมื่อใช้เหรียญขูดแล้วไม่เกิดรอย ส่วนพลาสติก ไม้ และอลูมิเนียมนั้น มีความแข็งน้อยกว่าวัสดุที่ใช้ทำเหรียญ เพราะเมื่อใช้เหรียญขูดแล้วเกิดรอย"

ดังนั้น นักธรณีวิทยาจึงได้กำกับเกี่ยวกับความแข็งของแร่ว่า แร่ที่แข็งหรือวัสดุที่แข็งกว่าจะขูดแร่ที่อ่อนให้เป็นรอยได้ แร่ที่เกิดเป็นผลึกชัดเจนจะตรวจหาความแข็งได้ง่ายและได้ค่าที่ถูกต้องที่สุด

"ความแข็งของแร่ เรียงลำดับจากน้อยไปหามาก ดังนี้ ยิปซัม ฟลูออไรต์ ควอตซ์ เพชร"

# data[].attributes.body
โลหะ

เป็นสารอนินทรีย์ที่นำมาใช้ในชีวิตประจำวัน เช่น เหล็ก ตะกั่ว ทองแดง เงิน เป็นต้น

โลหะเป็นวัสดุที่มีความแข็งแรงและมีความเหนียวสูง จึงนิยมนำมาทำเป็นส่วนประกอบของ         งานที่ต้องการความแข็งแรงมากๆ

เซรามิก

เป็นวัสดุที่เกิดจากการนำดิน หรือแร่ต่างๆ เช่นหินเขี้ยวหนุมาน มาขึ้นรูปและนำไปเผาให้            ความร้อนสูง จนเกิดความแข็งแรง  เซรามิกเป็นวัสดุที่มีความแข็งแต่เปราะ นิยมใช้ทำของใช้      และเครื่องประดับ

พอลิเมอร์

เป็นวัสดุที่ได้จากธรรมชาติ เช่นยางพารา และได้รับการสังเคราะห์ เช่น พลาสติก มีน้ำหนัก          เบา ทำให้เกิดสีสันง่าย จึงนิยมใช้กันอย่างแพร่หลาย

กระดาษ

เป็นวัสดุที่ทำจากต้นไม้ ผ่านกระบวนการทำให้เป็นชิ้นเล็กๆ ไม่ทนทาน ฉีกขาดง่าย สามารถ        นำมาพับเป็นรูปแบบต่างๆได้

ผ้า

เกิดจากการทอเส้นใย ซึ่งมีทั้งจากธรรมชาติและการสังเคราะห์ มีน้ำหนักเบา ซับน้ำได้

# data[].attributes.headline
วัสดุประเภทไม้

# data[].attributes.subject
วัสดุประเภทไม้

# data[].attributes.body
ไม้ เป็นวัสดุแข็งที่ทำจากแก่นลำต้นของต้นไม้ ส่วนใหญ่เป็นไม้ยืนต้น โดยแบ่งเป็นไม้เนื้อแข็ง เช่น ไม้เต็ง ไม้แดง และไม้เนื้ออ่อน เช่น ไม้สัก ไม้ยางพารา โดยนิยามแล้วไม้ จะหมายถึงเนื้อเยื่อไซเล็มชั้นที่สอง (Xylem) ของต้นไม้ แต่ในความเข้าใจไม้ อาจหมายรวมไปถึงวัสดุใดๆ ที่มีส่วนประกอบทำมาจากไม้ด้วย

ไม้สามารถใช้ประโยชน์ได้หลากหลาย ประโยชน์อย่างหนึ่งคือ ใช้เป็นเชื้อเพลิง เช่น ถ่านหรือฟืน บางครั้งก็ใช้ในงานศิลปะ ทำเฟอร์นิเจอร์ ทำอาวุธ หรือเป็นวัสดุก่อสร้าง ไม้ยังคงเป็นส่วนประกอบสำคัญในการก่อสร้าง ตั้งแต่มนุษย์เริ่มสามารถสร้างบ้านที่อยู่อาศัย หรือเรือ โดยเรือแทบทุกลำในช่วงปี 80 ทำมาจากไม้แทบทั้งสิ้น ซึ่งในปัจจุบันบ้านหรือเรือที่ทำจากไม้ เริ่มมีจำนวนลดลง โดยปัจจุบันมีการนำวัสดุอื่นมาใช้ในการสร้างแทน แต่ว่าไม้ยังคงมีส่วนสำคัญในด้านการเสริมโครงสร้าง หรือเป็นวัสดุเสริม โดยเฉพาะอย่างยิ่งในการสร้างหลังคา และของประดับนอกบ้าน ไม้ที่ใช้ในงานก่อสร้างรู้จักกันในชื่อ ไม้แปรรูป

# data[].attributes.headline
วัสดุประเภทพลาสติก

# data[].attributes.subject
วัสดุประเภทพลาสติก

# data[].attributes.body
เทอร์โมเซตติงพลาสติก (Thermosetting plastic) เป็นพลาสติกที่มีสมบัติพิเศษ คือทนทานต่อการเปลี่ยนแปลงอุณหภูมิและทนปฏิกิริยาเคมีได้ดี เกิดคราบและรอยเปื้อนได้ยาก คงรูปหลังการผ่านความร้อนหรือแรงดันเพียงครั้งเดียว เมื่อเย็นลงจะแข็งมาก ทนความร้อนและความดัน ไม่อ่อนตัวและเปลี่ยนรูปร่างไม่ได้ แต่ถ้าอุณหภูมิสูงก็จะแตกและไหม้เป็นขี้เถ้าสีดำ พลาสติกประเภทนี้โมเลกุลจะเชื่อมโยงกันเป็นร่างแหจับกันแน่น แรงยึดเหนี่ยวระหว่างโมเลกุลแข็งแรงมาก จึงไม่สามารถนำมาหลอมเหลวได้ กล่าวคือ เกิดการเชื่อมต่อข้ามไปมาระหว่างสายโซ่ของโมเลกุลของพอลิเมอร์ (cross linking among polymer chains) เหตุนี้หลังจาก พลาสติกเย็นจนแข็งตัวแล้ว จะไม่สามารถทำให้อ่อนได้อีกโดยใช้ความร้อน หากแต่จะสลายตัวทันทีที่อุณหภูมิสูงถึงระดับ การทำพลาสติกชนิดนี้ให้เป็นรูปลักษณะต่าง ๆ ต้องใช้ความร้อนสูง และโดยมากต้องการแรงอัดด้วย เทอร์โมเซตติงพลาสติก

# data[].attributes.headline
ความหมายของวัสดุ

# data[].attributes.subject
ความหมายของวัสดุ

# data[].attributes.body
สิ่งของที่ได้จากธรรมชาติ หรือมนุษย์ประดิษฐ์ขึ้น ซึ่งอาจนำมาใช้ประโยชน์ได้ เช่น ขวดพลาสติก ริบบิ้นลวด เปลือกหอย ก้อนหิน กล่องนม เศษไม้ เศษเหล็ก กล่องกระดาษ เป็นต้น